Aktivitet 1: Hvilke normer gjelder hos oss? 
  
Se for dere ei linje i rommet med skala 1-5: Helt enig, litt enig, nøytral, litt uenig, helt uenig. Plasser dere langs linja for å markere hvor enig eller uenig dere er i påstandene. Her er det absolutt ingen fasit: Poenget er å få fram hvilke kanskje usagt normer som fins i rommet. 

Forslag til påstander:
Man må kunne forvente at en 6-åring kan sitte stille 20 minutter sammenhengende  
Noe banning må man tåle når elevene går på ungdomsskolen  
Jeg forventer at elevene har respekt for meg  
Foreldrene bør ta større ansvar for normal folkeskikk  
Lærere må jobbe mer med å forstå hva som ligger bak atferden til elevene  
Det er enkelt for elevene å forstå hvilke regler som gjelder i mitt klasserom  
  
Påstandene kan byttes ut og justeres!
Målet er å skape refleksjon og bevisstgjøring rundt egne og andres normer  

